Ehdotus neuvoton päätökseksi yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa ja Länsi-Balkan, Välimeren maat, Latinalaisen Amerikan ja Aasian maat sekä Etelä-Afrikan tasavalta) /* KOM/99/0142 lopull. - CNS 99/0080 */



Virallinen lehti nro C 145 , 26/05/1999 s. 0010



Ehdotus neuvoston päätökseksi yhteisön takuun myöntämisestä Euroopan investointipankille yhteisön ulkopuolisiin hankkeisiin myönnetyistä lainoista aiheutuvien tappioiden varalta (Keski- ja Itä-Eurooppa ja Länsi-Balkan, Välimeren maat, Latinalaisen Amerikan ja Aasian maat sekä Etelä-Afrikan tasavalta) (1999/C 145/07) KOM(1999) 142 lopull. - 1999/0080(CNS) (Komission esittämä 26 päivänä huhtikuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että (1) Madridissa 15 ja 16 päivänä joulukuuta 1995 kokoontunut Eurooppa-neuvosto vahvisti Euroopan investointipankin (jäljempänä "EIP") merkittävän aseman yhteisön ja Latinalaisen Amerikan välisen yhteistyön välineenä ja kehotti EIP:tä tehostamaan toimiaan alueella; näiden hankkeiden tulisi olla sekä yhteisön että kyseisten maiden edun mukaisia, (2) Firenzessä 21 ja 22 päivänä kesäkuuta 1996 kokoontunut Eurooppa-neuvosto ilmaisi tyytyväisyytensä Aasian ja Euroopan välisen, näiden kahden mantereen välisissä suhteissa käännekohtaa merkinneen huippukokouksen tuloksiin, (3) Amsterdamissa 16 ja 17 päivänä kesäkuuta 1997 kokoontunut Eurooppa-neuvosto ilmaisi tyytyväisyytensä Vallettassa Maltalla 15 ja 16 päivänä huhtikuuta 1997 pidetyn toisen Euro Välimeri-kokouksen päätelmiin, joissa vahvistettiin Barcelonassa vuonna 1995 sovitut periaatteet ja tavoitteet, (4) Luxemburgissa 12 ja 13 päivänä joulukuuta 1997 kokoontunut Eurooppa-neuvosto käynnisti laajentumisprosessin Keski- ja Itä-Euroopan maiden ja Kyproksen kanssa, (5) Cardiffissa 15 ja 16 päivänä kesäkuuta 1998 kokoontunut Eurooppa-neuvosto ilmaisi tyytyväisyytensä Etelä-Afrikan tasavallan pyrkimyksiin uudenaikaistaa talouttaan ja yhdentää se maailman kauppajärjestelmään, (6) EIP toteuttaa nykyisiä Keski- ja Itä-Eurooppaa, Välimeren aluetta, Aasiaa ja Latinalaista Amerikkaa sekä Etelä-Afrikan tasavaltaa koskevia neuvoston päätöksen 97/256/EY(1) mukaisia lainaohjelmia sekä lainanantoa, jota ohjaa entisen Jugoslavian tasavallan Makedonian kanssa tehty pöytäkirja rahoitusyhteistyöstä(2), (7) neuvosto on kehottanut EIP:tä aloittamaan toiminnan Bosniassa ja Hertsegovinassa; näitä toimia tässä maassa voidaan jatkaa, jos niistä esitettävä neuvoston päätöksen 98/729/EY(3) mukainen kertomus on myönteinen, (8) Euroopan yhteisön ja Nepalin välinen yhteistyösopimus tuli voimaan 1 päivänä kesäkuuta 1996, Euroopan yhteisön ja Laon kansantasavallan välinen yhteistyösopimus 1 päivänä joulukuuta 1997 sekä Euroopan yhteisön ja Jemenin välinen yhteistyösopimus 1 päivänä heinäkuuta 1998; Euroopan yhteisön ja Etelä-Korean välinen 28 päivänä lokakuuta 1996 allekirjoitettu yhteistyösopimus tulee voimaan vuoden 1999 alkupuolella; Nepal, Jemen, Laon kansantasavalta ja Etelä-Korea tulevat EIP:n rahoituksen saajiksi pankin Aasiaa ja Latinalaista Amerikkaa koskevan valtuuden perusteella, (9) on aiheellista toteuttaa tiettyjä parannuksia toimintaohjelmissa niiden keston ja niiden kattamien maiden osalta, (10) neuvosto kehottaa pankkia jatkamaan toimenpiteitään, joilla tuetaan mainituissa maissa toteutettavia investointihankkeita, ja tarjoaa pankille tässä päätöksessä säädettävän takuun, (11) kesäkuussa 1996 komissio esitti yhteistyössä pankin kanssa neuvostolle ehdotuksen uudeksi takuujärjestelmäksi, joka koskee EIP:n kolmansiin maihin myöntämiä lainoja(4), (12) neuvosto hyväksyi 2 päivänä joulukuuta 1996 päätelmät, jotka koskevat EIP:n kolmansiin maihin myöntämien lainojen uusia takuujärjestelyjä ja joiden mukaan hyväksytään yleistakuu erottelematta alueita ja hankkeita sekä riskinjako-ohjelma; riskinjako-ohjelmassa EIP varmistaa riittävät muiden kolmansien kuin valtioiden takuut kaupallisille riskeille, jolloin talousarviotakuu koskee tässä tapauksessa vain poliittisia riskejä, jotka aiheutuvat valuutansiirtojen estämisestä, pakkolunastuksesta, sodasta tai kansalaislevottomuuksista, (13) takuujärjestelyt eivät vaikuta EIP:n erinomaiseen luottoasemaan, (14) EIP:n rahoitusta tukikelpoisissa kolmansissa maissa on hallinnoitava niin, että sillä tuetaan yhteisön politiikkaa ja vahvistetaan yheensovittamista yhteisön muiden rahoitusvälineiden kanssa; erityisesti EIP:n rahoituksella hakijamaissaon tuettava yhteisön ja kyseisten maiden liittymiskumppanuuksissa sovittuja tärkeimpiä hankkeita, (15) pankki ja komissio päättävät menettelyistä, joilla takaus myönnetään, (16) ainoat perustamissopimuksen tämän päätöksen tekemiseksi antamat toimivaltuudet ovat sen 235 artiklassa, ON PÄÄTTÄNYT SEURAAVAA: 1 artikla 1) Yhteisö myöntää Euroopan investointipankille globaalitakuun kaikille sen saamatta jääneille mutta erääntyneille maksuille, jotka koskevat Keski- ja Itä-Euroopan maissa ja Länsi-Balkanilla, Välimeren maissa, Latinalaisen Amerikan ja Aasian maissa ja Etelä-Afrikan tasavallassa toteutettuihin investointihankkeisiin tavanomaisin ehdoin avattuja luottoja. Takuun enimmäismäärä on 60 prosenttia avattujen luottojen ja kaikkien niihin liittyvien erien yhteismäärästä. Avattujen luottojen kokonaismäärä saa olla enintään 9475 miljoonaa euroa, ja se jakautuu seuraavasti: >TAULUKON PAIKKA> Takuu on voimassa kolmen ja puolen vuoden ajan, joka Keski- ja Itä-Euroopan maiden ja Länsi-Balkanin, Välimeren maiden sekä Latinalaisen Amerikan ja Aasian maiden osalta alkaa 31 päivästä tammikuuta 2000 sekä Etelä-Afrikan tasavallan osalta alkaa 1 päivästä heinäkuuta 2000 ja päättyy 31 päivänä heinäkuuta 2003. Tämän ajan päättyessä takuu ulotetaan ilman eri toimenpiteitä kattamaan lisäksi yhteensä 9475 miljoonan euron enimmäismäärä ja sama alueellinen jakauma 31 päivään joulukuuta 2006, jos neuvosto ei komission ehdotuksesta päätä toisin ennen toisen lainakauden alkua, 31 päivää heinäkuuta 2003. Jos pankin myöntämien lainojen kokonaismäärä on kummankin edellä tämän kohdan toisessa ja kolmannessa alakohdassa mainitun lainakauden päättyessä jäänyt edellä mainittuja kokonaismääriä pienemmäksi, jatketaan kumpaakin lainakautta ilman eri toimenpiteitä kerran kuudella kuukaudella. 2) Päätökseen sisältyvät seuraavat maat: - Keski- ja Itä-Eurooppa/Länsi-Balkan: Albania, Bosnia ja Hertsegovina, Bulgaria, Latvia, Liettua, entinen Jugoslavian tasavalta Makedonia, Puola, Romania, Slovakia, Slovenia, T[scaron]ekin tasavalta, Unkari ja Viro, - Välimeren maat: Algeria, Egypti, Israel, Jordania, Kypros, Libanon, Malta, Marokko, Syyria, Tunisia, Turkki, sekä Länsirannan ja Gazan alue, - Latinalainen Amerikka: Argentiina, Bolivia, Brasilia, Chile, Costa Rica, Ecuador, Guatemala, Honduras, Kolumbia, Meksiko, Nicaragua, Panama, Paraguay, Peru, Salvador, Uruguay ja Venezuela, - Aasia: Bangladesh, Brunei, Etelä-Korea, Filippiinit, Indonesia, Intia, Jemen, Kiina, Laos, Macao, Malesia, Mongolia, Nepal, Pakistan, Singapore, Sri Lanka, Thaimaa ja Vietnam, - Etelä-Afrikan tasavalta. 3) Euroopan investointipankkia kehotetaan pyrkimään siihen, että tämän päätöksen nojalla myönnettäviin lainoihin liittyvä kaupallinen riski katetaan 30 prosentin osalta muilla kuin valtion takauksilla ja että tavoitteita nostetaan aina kun se markkinoiden salliessa on kunkin aluekohtaisen valtuuden osalta mahdollista. 2 artikla Komissio antaa Euroopan parlamentille ja neuvostolle vuosittain selvityksen lainatoimista ja 1 artiklan 3 kohdan mukaisen riskien jakamisen edistymistä koskevasta tilanteesta sekä esittää samanaikaisesti järjestelmän toimintaa ja kyseisellä alueella toimivien rahoituslaitosten toimien yhteensovittamista koskevan arvioinnin. Tätä tarkoitusta varten pankki toimittaa komissiolle kaikki travittavat tiedot. 3 artikla Pankki ja komissio päättävät takuun myöntämisen ehdoista. 4 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. (1) EYVL L 102, 19.4.1997, s. 33. (2) EYVL L 155, 19.5.1998, s. 53. (3) EYVL L 346, 22.12.1998, s. 54. (4) SEC(96) 1131, 26.6.1996.